C 157/10
FI
Euroopan unionin virallinen lehti
3.5.2023
42. kehottaa tulevaa puheenjohtajavaltiota Espanjaa järjestämään korkean tason keskustelun siitä, miten EU:n tasolla on vauhditettava kestävän kehityksen tavoitteiden oikea-aikaista toteuttamista.
Keskustelua tulisi käydä yleisten asioiden neuvostossa ministeritasolla, ja Euroopan komissiolle tulisi antaa selkeä viesti kestävän kehityksen tavoitteiden tärkeydestä.
Haasteet ja eteneminen
43. korostaa tarvetta parantaa kestävän kehityksen tavoitteiden ja kansallisten elpymis- ja palautumissuunnitelmien välisiä yhteyksiä, sillä rahoitus on suurin este 47 prosentille kunnista ja alueista kestävän kehityksen tavoitteiden toteuttamisessa (7), ja elpymis- ja palautumistukivälineestä jäsenvaltioilla on edelleen käytettävissä 225 miljardia euroa.
44. kannustaa myös hallintoa kaikilla tasoilla ottamaan kestävän kehityksen tavoitteet huomioon talousarvioissaan ja rahoitusvälineissään rahoitusvajeen korjaamiseksi.
45. korostaa EU:n tuen merkitystä parannettaessa koulutusta ja valmiuksien kehittämistoimia, sillä 44 prosentilla kunnista ja alueista haasteena ovat valmiudet sekä osaamisen että henkilöstön suhteen (8).
46. kehottaa pieniä ja keskisuuria yrityksiä (pk-yrityksiä) laatimaan ja toteuttamaan omia kestävyysstrategioitaan, sillä tätä nykyä vain 24 prosentilla niistä on konkreettisia suunnitelmia hiilijalanjälkensä pienentämiseksi (9).
Komitea tähdentää, että on tarpeen tukea pk-yrityksiä tässä asiassa ja tehostaa asiaankuuluvia toimenpiteitä EU-, jäsenvaltio-, alue- ja paikallistasolla.
47. kehottaa parantamaan ja jäsentämään hallinnon tasojen välistä koordinointia niin, että EU näyttäisi esimerkkiä.
Voitaisiin muun muassa parantaa eurooppalaisen ohjausjakson hallinnoinnin osallistavuutta ja käydä sidosryhmien kanssa jäsenneltyä vuoropuhelua kestävän kehityksen tavoitteista.
48. kehottaa EU:n toimielimiä osoittamaan enemmän johtajuutta tiedotettaessa kestävän kehityksen tavoitteista.
Kaikki sidosryhmät eivät tunne kehystä, ja kestävän kehityksen tavoitteiden priorisointi EU:n ja jäsenvaltioiden tasolla voisi auttaa vahvistamaan poliittista sitoutumista kaikilla tasoilla ja lisäämään tietoisuutta kestävän kehityksen tavoitteista ruohonjuuritasolla.
49. suosittaa OECD:n suositusten perusteella käyttämään kestävän kehityksen tavoitteita niin, että voitaisiin asettaa etusijalle Euroopan sosiaalisten oikeuksien pilarin täytäntöönpano ja sosiaalisesti heikommassa asemassa oleville ryhmille tarkoitettujen sosiaali- ja yhteisöpalvelujen parantaminen, kannustaa rakennusten hiilipäästöjen vähentämiseen, parantaa pyöräilijöille, jalankulkijoille ja sähköajoneuvoille tarkoitettua kestävää infrastruktuuria ja lisätä sidosryhmien osallistumista kestävän kehityksen tavoitteiden lokalisointiin elpymistä varten.
50. katsoo, että komission olisi vihreän täydentämiseksi tehtävä kiireellisesti ehdotus järjestelmää sijoittajilta ja yrityksiltä puuttuu vaikeuttaa sosiaalisin perustein toteutettavien tannon ja sosiaalipalvelujen alalla.
kehityksen ohjelman toteuttamista tukevan vihreän luokitusjärjestelmän sosiaalisen luokitusjärjestelmän perustamisesta.
Ilman sosiaalista luokitus­ selkeä ohjeistus siitä, mitä ”sosiaalisesti tukikelpoisella” tarkoitetaan.
Tämä toimien rahoitusta muun muassa terveydenhuollon, sosiaalisen asuntotuo­
51. ehdottaa, että EU:n toimielimet ja jäsenvaltiot tukisivat ja rahoittaisivat sellaisten koulutusaloitteiden käynnistämistä, joilla edistetään julkisten elinten ja yksityisten organisaatioiden valmiuksien kehittämistä kestävän kehityksen tavoitteita koskevien kertomusten ja strategisten suunnitelmien suunnittelussa ja toteuttamisessa.
52. korostaa, että koulutus on taloudellisista mahdollisuuksista riippumatta perusoikeus, ja ehdottaa koulutuksen tarjoamisesta vastaaville hallintotasoille, että opetussuunnitelmiin sisällytettäisiin enemmän kestävän kehityksen käsitteitä aina päiväkotitasolta korkeakoulutuksen tasolle.
53. ehdottaa, että käynnistetään EU:n toimielinten yhteinen tiedotuskampanja, jossa kestävän kehityksen tavoitteiden saavuttaminen kytketään selkeästi kansalaisten elämänlaadun parantamiseen kaikilla alueilla.
(7) (8) (9)
OECD (2022) ”The Sustainable Development Goals as a framework for COVID-19 recovery in cities and regions”, OECD Regional Development Papers, No 26, OECD Publishing, Pariisi.
OECD (2022) ”The Sustainable Development Goals as a framework for COVID-19 recovery in cities and regions”, OECD Regional Development Papers, No 26, OECD Publishing, Pariisi.
Euroopan komissio (2022).
Eurobarometri-tutkimus aiheesta ”EU SMEs working towards sustainability”: https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_en